# Labrit (vila)

Labrit (Labrit en francés) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Labrit :
| | Lucsèir | Lo Sen |
| Sabres | | Caishen |
| Vert | Brocars | Belís |

## Toponimia

Las fòrmas ancianas que son Lebret, en 1242, dominus de Labreto / de Lebreto, en latin, en 1276, de Lebreto, en latin, en 1281, n'Amanieu senyor de Labrit vescomte de Tartas, en 1316, ecclesia Sancti Medardi de Labreto, en latin, cap a 1320, capellanus Sancti Medardi de Labreto, en latin, cap a 1375, Albrete, en 1570, Labrit o Albret, mapa deu sègle XVII, Labrit, en 1638, Labrit o Albret, mapa de 1651, Labrit o Albret, mapa deu començament deu sègle XVIII, Als Abret-Labrit, mapa de 1714, Albret, mapa de 1733. La prononciacion qu'ei [la'brit].
Lo nom qu'ei « escur » per Dauzat, mentre que Negre (citat per Bénédicte Boyrie-Fénié) l'explica sense certitud per un nom germanic d'òme Liudbret; Albret que n'ei ua francizacion. Aquera causida, Liudbret, qu'ei tanben la de B. Boyrie-Fénié, qui la justifica per la preferéncia de las familhas nòblas a adoptar noms de baptisme imitats deus Francs. La toponimista cita tanben ua cançon basca, au moment deu coronament de Joan d'Albret en la catedrala de Pampalona : Labrit eta errege / Aita seme dirade, « Labrit e lo rei que son pair e hilh », signe per B. Boyrie-Fénié d'ua origina patronimica. L'esitacion entre -et e -it qu'ei costumèra entau's escribas e lo nom germanic Liudbret que s'adaptè a las aurelhas e a las bocas gasconas. De mei, lo petit nom Liudbret qu'èra sortit de l'usatge e pas mei comprés; qu'estó influenciat per bret, « quèc, mèc » o per bret, « breton ». Lebret, Le Bret que mian mei o mensh [en francés ?] a A Le Bret, Albret. Un nom germanic de persona qu'ei doncas probable.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 1992 | 2020 | Dominique Coutière | PS | cap d'entrepresa, conselhèr generau (1998-2015), conselhèr departamentau (2015-) |
| 1953 | 1992 | Pierre Laulom | UDR, puish RPR | mètge, conselhèr generau (1967-1992) |
| | 1953 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Labrit (caplòc); qu'ei adara deu canton de Hauta Lana Armanhac (burèu centralizator).

## Demografia

modificar « persona »  v · d · m 
Evolucion demografica Populacion comunala actuala (2013): 869, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 686 | 584 | 589 | 707 | 938 | 1 018 | 961 | 985 | 1 005 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 028 | 1 036 | 1 143 | 1 079 | 1 206 | 1 106 | 1 136 | 1 112 | 1 159 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 167 | 1 268 | 1 243 | 1 103 | 1 066 | 1 031 | 916 | 902 | 898 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 815 | 757 | 682 | 699 | 666 | 715 | 825 | 841 | 860 875 |
| 2009 | 2010 |
| 881 895 | 874 894 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ Sit Toponimia occitana
* 1 2 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 121-122
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 375
* Portau de Gasconha